b'\n_START_ARTICLE_\nSepp Blatter\n_START_PARAGRAPH_\nJoseph "Sepp" Blatter (10. o\xc5\xbeujka 1936.) bio je osmi je predsjednik FIFA-e. Za predsjednika je izabran 8. lipnja 1998., naslijediv\xc5\xa1i Dr. Jo\xc3\xa3o Havelangea iz Brazila a du\xc5\xbenost predsjednika je obna\xc5\xa1ao do 26. velja\xc4\x8de 2016. godine.\n_START_SECTION_\n\xc5\xbdivotopis\n_START_PARAGRAPH_\nSepp Blatter je ro\xc4\x91en u Vispu u kantonu Valaisu, \xc5\xa0vicarska, a diplomirao je u \xc5\xa0vicarskoj prije dobivanja bakalaureata u "HEC Lausanne-u", udru\xc5\xbeenoj poslovnoj \xc5\xa1koli Sveu\xc4\x8dili\xc5\xa1ta Lausanne._NEWLINE_Njegova duga i razna povijest uklju\xc4\x8duje polo\xc5\xbeaje poput glavnog \xc4\x8dlana Odnosa s javno\xc5\xa1\xc4\x87u turisti\xc4\x8dke agencije Valaisan u \xc5\xa0vicarskoj i glavnog tajnika \xc5\xa0vicarskog saveza hokeja na ledu. Uz to, bio je i upravitelj \xc5\xa1portskog vremena i odnosa s javno\xc5\xa1\xc4\x87u tvrtke Longines S.A. te bio uklju\xc4\x8den u organizaciju Olimpijskih igrara 1972. i 1976. godine. Ranih 1970-ih, Blatter je izabran za predsjednika Svjetskog dru\xc5\xa1tva prijatelja remena, organizacije koja je poku\xc5\xa1avala sprije\xc4\x8diti \xc5\xbeene da mijenjaju obje\xc5\xa1ene pojase sa \xc5\xbeenskim \xc4\x8darapama. _NEWLINE_Od 1975. godine, Blatter je radio u FIFA-i, najprije kao tehni\xc4\x8dki upravitelj (1975.-1981.), zatim kao glavni tajnik (1981.-1998.), a nakon toga i predsjednik FIFA-e od 1998. godine. Ponovo je izabran za predsjednika 2002. godine, pobijediv\xc5\xa1i Issa Hayatoua u izborima, kao i 31. svibnja 2007. iako ga je nominiralo samo 66 od 207 \xc4\x8dlana FIFA-e. Ovo je mo\xc5\xbeda i u\xc4\x8dvrstilo tvrdnje o nogometnoj korupciji koja je stalno povezana s njim za vrijeme predsjedanja FIFA-om._NEWLINE_Sepp Blatter je 2007. godine uvr\xc5\xa1ten u englesku nogometnu Ku\xc4\x87u slavnih, u posebnu kategoriju nogometnih veleposlanika. 29. travnja 2009., japanska vlada je najavila da \xc4\x87e Blattera nagraditi velikim kordonom Reda izlaska sunca (eng. Order of the Rising Sun; jap. \xe6\x97\xad\xe6\x97\xa5\xe7\xab\xa0, Kyokujitsu sh\xc5\x8d).'